Document ID: /roh_data/filtered/fineweb-2-filterrobots_roh.jsonl.gz/4242

Sco quai che Jürg Obrist, l’aucziunari e manader da l’uffizi da scussiun Viamala ha ditg, sajan tut las armas vegnidas vendidas pli aut ch’il pretsch minimal. Era sch’ina aucziun d’armas è insatge spezial (la davosa giada ha Jürg Obrist vendì armas avant tschintg onns) saja impurtant da vender era armas: «Nus da l’uffizi da scussiun e concurs essan obligads, da vender objects custaivels per che nus pudain pajar enavos als crediturs ina part dals daners ch’els han da bun or dal concurs».
Nagin fier vegl
Tut las 11 armas han chattà in cumprader. Fissan betg tut las armas vegnidas vendidas, alura fissan quellas vegnidas surdadas a la polizia chantunala, ch’avess mess ellas tar il fier veder. Dasper armas èn era vegnids vendids bleras autras chaussas a l’aucziun. L’entira aucziun ha cuzzà radund trais uras.
RR actualitad 12:00